Nordea vant rettssak mot norsk bitcoin-veksler

Grunnleggeren av Bitmynt AS Sturle Sunde tapte kampen mot Nordea om å få opprette konto i banken til bruk for bitcoin-veksling.

BITCOIN-KAMP: Sturle Sunde er en av Norges største bitcoin-vekslere målt i volum og kjemper mot det norske bankvesenet for å få opprettet bedriftskonto - Nordea mener derimot det er en betydelig hvitvaskingsrisiko knyttet til Sundes bitcoin-veksling. Vis mer byoutline Foto: Sindre Hopland

Publisert: Oppdatert: 7. mai 2018 08:29 , Publisert: 4. mai 2018 11:19

Bitmynt anker saken, opplyser selskapet til E24.

I den ferske dommen heter det at: «Retten finner det klart at denne risikoen utgjør saklig grunn for banken til å nekte kundeforhold etter finansavtaleloven §21.»

– I dag tapte Sturle Sunde til tross for at han har fulgt hvitvaskingsloven og ikke er mistenkt for kriminell virksomhet, skriver selskapet i en melding.

Sture Sunde er skuffet over resultatet, og sier dommen går langt i å begrense mer enn bare hans egen virksomhet.

– Det er veldig frustrerende å få denne dommen. Retten har i praksis lagt ned forbud mot handel i bitcoin., sier Sunde til E24.

Les også Forvalter 78 mrd. kroner – har lansert Europas første bitcoin-fond

Hoppet over hvitvaskingsloven



I dommen fra Oslo Tingrett står det følgende:

«Retten er etter en samlet vurdering ikke i tvil om at risikoen for hvitvasking og transaksjoner med tilknytning til straffbare handlinger er klart forhøyet med handel med bitcoin selv om bitcoinhandel nå også i stor grad gjøres med legetime forhold. »

Dermed konkluderte dommeren at Nordea har sin fulle rett til å nekte Sunde konto i banken.

– Jeg synes hele dommen er pussig. Det virker som dommeren har hoppet over de punktene i hvitvaskingsloven som sier at banken skal gjennomføre transaksjoner, også de mistenkelige, så lenge de vet identiteten til kunden og formålet med transaksjonen, sier Sunde. Nå diskuterer han hvordan saken skal kjempes videre i neste rettsinstans.

Sunde mener han kjemper en prinsipiell sak for hele bitcoin-bransjen i Norge, men tar hele kostnaden selv.

– Det har vært dyrt å føre denne saken alene. Jeg har vel brukt en million kroner til nå, og en ankesak vil bli enda dyrere.

Han vurderer nå å gå ut til miljøet for å spør om andre vil støtte ham økonomisk i kampen mot Nordea.



– Har rettsaken vært verdt pengene?

– Til nå har det ikke vært det, men jeg håper jo at det blir det til slutt.

Kritisert for sikkerhetsrutiner



Retten mener Sundes sikkerhetsrutiner er sentralt i saken, og peker på at rutinene Sunde har i stor grad er manuelle.

I dommen står det følgende:

«Han mener han kjenner kunden og har en magefølelse som gjør at han gjenkjenner mistenkelige forhold».

Dette i tillegg til kontakt med kundene og programvaren Wallet explorer, som retten ikke mener egner seg til å svekke risikoen på en slik måte at banken kan akseptere det.



Les også Bitcoin-sak opp i Oslo tingrett

Kaller tingretten bingo

Sunde og Bitmynt går langt i og si at dommeren ikke forsto saken godt nok.

De håper at en anke kan forandre dette.

– Tingrettssaker er mer eller mindre bingo, men jeg hadde et håp om at dommeren hadde satt seg godt inn i saken, ettersom han brukte lang tid på dommen. Men der tok jeg feil.

Når han ikke kjemper mot Nordens største bank veksler Sunde fremdeles bitcoin for kunder i hele Norge, og det har ikke tenkt å stopp med.

– Det er jo fremdeles slik at jeg ikke gjør noe ulovlig, og ingen andre mener at jeg gjør noe ulovlig heller.

Les også Hentet over en mrd. i kryptoemisjon: – Skulle gjerne hentet mye mer

Les også Wall Street-analytiker: – Kryptovaluta er som myntene man vinner i Candy Crush

Les også New Yorks generaladvokat skal se på kryptobørsene

Her kan du lese mer om Bitcoin